
PARLAMENTUL ROMÂNIEI

CAMERA DEPUTAŢILOR

	COMISIA JURIDICĂ,

DE DISCIPLINĂ ŞI IMUNITĂŢI
	
	Bucureşti, 29 ianuarie 2007
Nr. PL-x 974/2006


A V I Z

asupra proiectului de lege privind aprobarea Ordonanţei de urgenţă a Guvernului nr.83/2006 pentru completarea art.10 din Ordonanţa de urgenţă a Guvernului nr.97/2005 privind evidenţa, domiciliul, reşedinţa şi actele de identitate ale cetăţenilor români

 În conformitate cu prevederile art. 95 din Regulamentul Camerei Deputaţilor, republicat, cu modificările ulterioare, Comisia juridică, de disciplină şi imunităţi a fost sesizată, spre dezbatere şi avizare, în procedură de urgenţă, cu   proiectul de lege privind aprobarea Ordonanţei de urgenţă a Guvernului nr.83/2006 pentru completarea art.10 din Ordonanţa de urgenţă a Guvernului nr.97/2005 privind evidenţa, domiciliul, reşedinţa şi actele de identitate ale cetăţenilor români, trimis cu adresa nr. PL-x 974 din 18 decembrie 2006 şi  înregistrată cu nr. 1522 din 12 decembrie 2006.


Senatul, în calitate de primă Cameră sesizată, a adoptat proiectul                     de  lege, în şedinţa din 13 decembrie 2006. 
În conformitate cu dispoziţiile art. 75 din Constituţia României, republicată şi ale art. 92 alin. (9) pct.1 din Regulamentul Camerei Deputaţilor, republicat, Camera Deputaţilor este Cameră decizională.
Consiliul Legislativ a avizat favorabil proiectul de lege, prin avizul nr. 1451 din 31.10.2006.




 Proiectul de lege are ca obiect completarea alineatului (6) al art. 10 din Ordonanţa de urgenţă a Guvernului nr.97/2005 privind evidenţa, domiciliul, reşedinţa şi actele de identitate ale cetăţenilor români, cu o prevedere potrivit căreia Ministerul Sănătăţii Publice şi serviciile descentralizate ale ministerului să beneficieze de exceptarea de la plata taxelor prevăzute de lege pentru verificările în Registrul Naţional de Evidenţă a Persoanelor. Datele de evidenţă a tuturor cetăţenilor României sunt necesare pentru implementarea Programului Naţional de Sănătate, realizându-se astfel un control riguros asupra evidenţelor medicilor de familie, respectiv a listelor cu persoanele asigurate şi neasigurate de pe listele acestora.
Membrii comisiei au examinat proiectul de lege supus dezbaterii, expunerea de motive şi avizul Consiliului Legislativ, în şedinţa din 29 ianuarie 2007.
În urma dezbaterilor, Comisia juridică, de disciplină şi imunităţi a hotărât, cu unanimitate de voturi, avizarea favorabilă a  proiectului de lege.
În raport cu obiectul şi conţinutul reglementării proiectul de lege  face parte din categoria legilor ordinare.
                            PREŞEDINTE,                               SECRETAR,

                            Sergiu ANDON                              George BĂEŞU

         Consilier,
         Cecilia Păduroiu
_968672787.unknown

